CELEX: E2021C0032
Language: sk
Date: 2021-04-21 00:00:00
Title: Rozhodnutie Dozorného úradu EZVO č. 32/21/COL z 21. apríla 2021 o schválení štatútov bez výskytu choroby a bez vakcinácie a eradikačných programov Nórska a Islandu alebo ich určitých pásiem či kompartmentov, pokiaľ ide o určité choroby zo zoznamu, v súlade s nariadením Európskeho parlamentu a Rady (EÚ) 2016/429 a delegovaným nariadením Komisie (EÚ) 2020/689 [2021/1332]

12.8.2021   
               
               
                  SK
               
               
                  Úradný vestník Európskej únie
               
               
                  L 290/5
               
            
         ROZHODNUTIE DOZORNÉHO ÚRADU EZVO
         z 21. apríla 2021
         o schválení štatútov bez výskytu choroby a bez vakcinácie a eradikačných programov Nórska a Islandu alebo ich určitých pásiem či kompartmentov, pokiaľ ide o určité choroby zo zoznamu, v súlade s nariadením Európskeho parlamentu a Rady (EÚ) 2016/429 a delegovaným nariadením Komisie (EÚ) 2020/689 [2021/1332]
         DOZORNÝ ÚRAD EZVO,
         so zreteľom na Dohodu medzi štátmi EZVO o zriadení dozorného úradu a súdu, a najmä na článok 1 ods. 2 a článok 3 jej protokolu 1,
         so zreteľom na akt uvedený v kapitole I časti 1.1 bode 13 prílohy I k Dohode o Európskom hospodárskom priestore (ďalej len „Dohoda o EHP“), a to nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat (1) [ďalej len „nariadenie (EÚ) 2016/429“], zmenené a prispôsobené Dohode o EHP bodom 4 písm. d) jej protokolu 1 a osobitnými a sektorovými úpravami v prílohe I k uvedenej dohode, a najmä na jeho článok 31 ods. 3, článok 36 ods. 4 a článok 280,
         so zreteľom na akt uvedený v kapitole I časti 1.1 bode 13 písm. e) prílohy I k Dohode o EHP, a to delegované nariadenie Komisie (EÚ) 2020/687 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429 (2), pokiaľ ide o pravidlá prevencie a kontroly určitých chorôb zo zoznamu [ďalej len „delegované nariadenie (EÚ) 2020/687“], prispôsobené Dohode o EHP sektorovými úpravami v prílohe I k uvedenej dohode, a najmä na jeho článok 112,
         so zreteľom na akt uvedený v kapitole I časti 1.1 bode 13 písm. h) prílohy I k Dohode o EHP, a to delegované nariadenie Komisie (EÚ) 2020/689 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá dohľadu, eradikačných programov a štatútu bez výskytu choroby pre určité choroby zo zoznamu a objavujúce sa choroby (3) [ďalej len „delegované nariadenie (EÚ) 2020/689“], prispôsobené bodom 4 písm. d) jej protokolu 1 a sektorovými úpravami v prílohe I k uvedenej dohode, a najmä na jeho článok 84,
         keďže:
         Nariadenie (EÚ) 2016/429, delegované nariadenie (EÚ) 2020/687 a delegované nariadenie (EÚ) 2020/689 boli začlenené do príloh k Dohode o EHP s účinnosťou od 17. apríla 2021. V súlade s dátumom uplatňovania stanoveným v nariadení (EÚ) 2016/429, delegovanom nariadení (EÚ) 2020/687 a delegovanom nariadení (EÚ) 2020/689 sa tieto nariadenia uplatňujú od 21. apríla 2021.
         Nariadením (EÚ) 2016/429 sa stanovuje nový legislatívny rámec pre prevenciu a kontrolu chorôb, ktoré sa môžu prenášať na zvieratá alebo ľudí. Stanovuje sa ním najmä schválenie štatútu bez výskytu choroby alebo štatútu bez vakcinácie a eradikačných programov štátov Európskeho hospodárskeho priestoru (ďalej len „štáty EHP“) alebo ich pásiem či kompartmentov, pokiaľ ide o určité choroby uvedené v článku 5 ods. 1 tohto nariadenia v prípade jedného alebo viacerých príslušných druhov zvierat.
         V článku 280 ods. 1 nariadenia (EÚ) 2016/429 sa stanovujú prechodné opatrenia pre štatúty bez výskytu choroby alebo štatúty bez vakcinácie (ďalej len „štatúty“) schválené pred uplatňovaním uvedeného nariadenia v súlade s príslušnou smernicou Rady 64/432/EHS (4), smernicou 91/68/EHS (5), smernicou 2006/88/ES (6) alebo smernicou Rady 2009/158/ES (7) (ďalej len „príslušná predchádzajúca smernica“). Ďalej sa tu označujú ako „existujúce štatúty“.
         Článkom 84 ods. 1 delegovaného nariadenia (EÚ) 2020/689 sa dopĺňa článok 280 ods. 1 nariadenia (EÚ) 2016/429 a ustanovuje sa v ňom, že existujúce štatúty sa považujú za schválené v súlade s delegovaným nariadením (EÚ) 2020/689, ak bol príslušný existujúci štatút schválený pred dátumom uplatňovania uvedeného nariadenia.
         Dozorný úrad EZVO (ďalej len „úrad“) prijal niekoľko rozhodnutí, ktorými sa schvaľujú štatúty Nórska a Islandu alebo určitých ich pásiem v dovoz z tretích krajín, zmenená a prispôsobená Dohode o EHP osobitnými a sektorovými úpravami v prílohe I k uvedenej dohode.súlade s príslušnou predchádzajúcou smernicou, a to pred vykonávaním delegovaného nariadenia (EÚ) 2020/689 (ďalej len „predošlé rozhodnutia o štatúte“).
         Predošlé rozhodnutia o štatúte zahŕňajú rozhodnutia prijaté úradom podľa právnych predpisov EHP, ktoré predchádzali príslušnej predchádzajúcej smernici, pričom kritériá schválenia podľa týchto právnych predpisov boli rovnocenné s kritériami schválenia podľa príslušnej predchádzajúcej smernice. Tieto existujúce štatúty sa týkajú týchto chorôb zo zoznamu:
         
                     —
                  
                  
                     infekcia Brucella abortus, B. melitensis, B. suis v populáciách hovädzieho dobytka, oviec a kôz,
                  
               
                     —
                  
                  
                     infekcia Mycobacterium tuberculosis complex (M. bovis, M. caprae oM. Tuberculosis) (MTBC),
                     
                  
               
                     —
                  
                  
                     enzootická bovinná leukóza (EBL),
                  
               
                     —
                  
                  
                     infekčná bovinná rinotracheitída/infekčná pustulárna vulvovaginitída (IBR/IPV),
                  
               
                     —
                  
                  
                     infekcia vírusom Aujeszkého choroby (ACHV),
                  
               
                     —
                  
                  
                     infekcia vírusom pseudomoru hydiny bez vakcinácie,
                  
               
                     —
                  
                  
                     vírusová hemoragická septikémia (VHS),
                  
               
                     —
                  
                  
                     infekčná hematopoetická nekróza (IHN),
                  
               
                     —
                  
                  
                     infekcia parazitom Marteilia refringens a
                  
               
                     —
                  
                  
                     infekcia parazitom Bonamia ostreae.
                  
               Podľa článku 280 ods. 1 nariadenia (EÚ) 2016/429 a článku 84 ods. 1 delegovaného nariadenia (EÚ) 2020/689 sa takéto existujúce štatúty považujú za schválené v súlade s uvedenými nariadeniami. V záujme jednoznačnosti sa týmto rozhodnutím zrušujú predošlé rozhodnutia o štatúte a v prílohe je uvedený zoznam tých štatútov, ktoré sa považujú za schválené.
         Nórsko a Island môžu v súlade s nariadením (EÚ) 2016/429 a delegovaným nariadením (EÚ) 2020/689 požiadať úrad o schválenie štatútu bez výskytu choroby alebo štatútu bez vakcinácie a eradikačných programov pre jednu alebo viaceré choroby zo zoznamu v prípade jedného alebo viacerých príslušných druhov zvierat na celom svojom území alebo v jednom či vo viacerých jeho pásmach alebo kompartmentoch za predpokladu, že sú splnené podmienky stanovené v nariadení (EÚ) 2016/429. Úrad môže schváliť (s výhradou prípadných zmien) žiadosti štátov EZVO, ktoré sú členmi EHP, o štatút bez výskytu choroby alebo štatút bez vakcinácie, alebo eradikačné programy, ak sú splnené príslušné podmienky.
         Úrad je povinný v súlade s článkom 31 ods. 3, článkom 36 ods. 4 a článkom 266 ods. 2 nariadenia (EÚ) 2016/429 predložiť Výboru EZVO pre veterinárne a fytosanitárne záležitosti (ďalej len „výbor“) akýkoľvek návrh rozhodnutia týkajúci sa schválenia štatútu bez výskytu choroby a štatútu bez vakcinácie alebo schválenia eradikačných programov Nórska a Islandu alebo ich určitých pásiem či kompartmentov, pokiaľ ide o určité choroby zo zoznamu (ďalej len „návrh rozhodnutia o schválení“). Výbor je príslušným výborom, ktorého úlohou je pomáhať úradu pri výkone tejto funkcie na základe rozhodnutia Stáleho výboru štátov EZVO č. 4/2012/SC z 26. októbra 2012.
         Výbor je povinný vydať stanovisko ku každému predloženému návrhu rozhodnutia o schválení v súlade s postupom preskúmania ustanoveným podľa článku 3 rozhodnutia Stáleho výboru štátov EZVO č. 3/2012/SC z 26. októbra 2012. Ak výbor schváli návrh rozhodnutia o schválení, príslušná príloha k tomuto rozhodnutiu sa zmení tak, aby obsahovala schválené nové štatúty bez výskytu choroby a bez vakcinácie alebo eradikačné programy.
         Úrad predtým prijal rozhodnutia č. 67/95/COL, č. 300/08/COL a č. 265/12/COL, ktorými sa schvaľujú pohotovostné plány predložené Nórskom na kontrolu slintačky a krívačky, vtáčej chrípky a exotických chorôb vodných živočíchov uvedených na zozname. Akty vyžadujúce schválenie príslušných pohotovostných plánov a akty, z ktorých vychádzali uvedené rozhodnutia, a to smernica Rady 90/423/EHS (8), smernica Rady 2005/94/ES (9) a smernica 2006/88/ES (10), boli zrušené nariadením (EÚ) 2016/429 a v prípade smernice Rady 2005/94/ES delegovaným nariadením (EÚ) 2020/687. V článkoch 43 a 44 nariadenia (EÚ) 2016/429 týkajúcich sa pohotovostných plánov sa od štátov EHP nevyžaduje, aby predložili pohotovostné plány na schválenie ani aby prijali prechodné opatrenia umožňujúce uznanie pohotovostných plánov schválených pred uplatňovaním uvedeného nariadenia. Týmto rozhodnutím sa preto v záujme jednoznačnosti rušia rozhodnutia č. 67/95/COL, č. 300/08/COL a č. 265/12/COL,
         PRIJAL TOTO ROZHODNUTIE:
         
            Článok 1
            Štatúty bez výskytu choroby a bez vakcinácie a eradikačné programy Nórska a Islandu alebo ich určitých pásiem či kompartmentov schválené v súlade s nariadením (EÚ) 2016/429 a delegovaným nariadením (EÚ) 2020/689 sú uvedené v prílohe k tomuto rozhodnutiu.
         
         
            Článok 2
            Predchádzajúce rozhodnutia úradu v tejto oblasti uvedené v štvrtom a poslednom stĺpci tabuliek v prílohe k tomuto rozhodnutiu sa týmto rušia.
         
         
            Článok 3
            Rozhodnutia č. 67/95/COL, č. 300/08/COL a č. 265/12/COL sa týmto rušia.
         
         
            Článok 4
            Toto rozhodnutie nadobúda účinnosť dňom jeho podpisu.
         
         
            Článok 5
            Toto rozhodnutie je určené Nórsku a Islandu.
         
         
            Článok 6
            Iba anglické znenie tohto rozhodnutia je autentické.
         
         
            V Bruseli 21. apríla 2021
            
               Za Dozorný úrad EZVO
            
            
               Bente ANGELL-HANSEN
               
                  predseda
               
            
            
               Högni KRISTJÁNSSON
               
                  zodpovedný člen kolégia
               
            
            
               Frank J. BÜCHEL
               
                  člen kolégia
               
            
            
               Carsten ZATSCHLER
               
                  spolupodpisujúci ako riaditeľ pre právne a výkonné záležitosti
               
            
         
         
            (1)  Ú. v. EÚ L 84, 31.3.2016, s. 1. Začlenené do Dohody o EHP rozhodnutím Spoločného výboru EHP č. 179/2020 z 11. decembra 2020.
         
            (2)  Ú. v. EÚ L 174, 3.6.2020, s. 67. Začlenené do Dohody o EHP rozhodnutím Spoločného výboru EHP č. 3/2021 z 5. februára 2021.
         
            (3)  Ú. v. EÚ L 174, 3.6.2020, s. 211. Začlenené do Dohody o EHP rozhodnutím Spoločného výboru EHP č. 3/2021 z 5. februára 2021.
         
            (4)  Akt uvedený v kapitole I časti 4.1 bode 1 prílohy I k Dohode o EHP, a to smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (Ú. v. ES 121, 29.7.1964, s. 1977), zmenená a prispôsobená Dohode o EHP osobitnými a sektorovými úpravami v prílohe I k uvedenej dohode.
         
            (5)  Akt uvedený v kapitole I časti 4.1 bode 2 prílohy I k Dohode o EHP, a to smernica Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (Ú. v. ES L 46, 19.2.1991, s. 19), zmenená a prispôsobená Dohode o EHP osobitnými a sektorovými úpravami v prílohe I k uvedenej dohode.
         
            (6)  Akt uvedený v kapitole I časti 3.1 bode 8 písm. a) a časti 8.1 bode 4 písm. a) prílohy I k Dohode o EHP, a to smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (Ú. v. EÚ L 328, 24.11.2006, s. 14), zmenená a prispôsobená Dohode o EHP sektorovými úpravami v prílohe I k uvedenej dohode.
         
            (7)  Akt uvedený v kapitole I časti 4.1 bode 4 písm. a) prílohy I k Dohode o EHP, a to smernica Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (Ú. v. EÚ L 343, 22.12.2009, s. 74), zmenená a prispôsobená Dohode o EHP osobitnými a sektorovými úpravami v prílohe I k uvedenej dohode.
         
            (8)  Akt uvedený v kapitole I časti 3.1 bode 2 prílohy I k Dohode o EHP, a to smernica Rady 90/423/EHS z 26. júna 1990, ktorou sa menia a dopĺňajú smernica 85/511/EHS o zavedení opatrení spoločenstva na boj proti slintačke a krívačke, smernica 64/432/EHS o veterinárnych problémoch pri obchodovaní s hovädzím a bravčovým dobytkom vnútri spoločenstva a smernica 72/462/EHS o problémoch zdravotných a veterinárnych prehliadok pri dovozoch hovädzieho dobytka, ošípaných, čerstvého mäsa a mäsových výrobkov z tretích krajín (Ú. v. ES L 224, 18.8.1990, s. 13), prispôsobená Dohode o EHP sektorovými úpravami v prílohe I k uvedenej dohode.
         
            (9)  Akt uvedený v kapitole I časti 3.1 bode 5 písm. a) prílohy I k Dohode o EHP, a to smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16), zmenená a prispôsobená Dohode o EHP sektorovými úpravami v prílohe I k uvedenej dohode.
         
            (10)  Konkrétnejšie článok 5 ods. 4 smernice 90/423/EHS, článok 62 ods. 4 smernice 2005/94/ES a článok 47 ods. 4 smernice 2006/88/ES.
      
      
         
            PRÍLOHA
            Štatúty bez výskytu choroby a bez vakcinácie a eradikačné programy Nórska a Islandu alebo ich určitých pásiem či kompartmentov schválené v súlade s nariadením (EÚ) 2016/429 a delegovaným nariadením (EÚ) 2020/689
            V Nórsku:
            
                        Štatút bez výskytu choroby alebo štatút bez vakcinácie
                     
                     
                        Oblasť: celé územie alebo pásmo
                     
                     
                        Právny základ
                     
                     
                        Číslo predchádzajúceho alebo nového rozhodnutia Dozorného úradu EZVO
                     
                  
                        Infekcia Brucella abortus, B. melitensis a B. suis v populáciách hovädzieho dobytka
                     
                     
                        celé územie
                     
                     
                        článok 84 ods. 1 písm. a) bod i) delegovaného nariadenia (EÚ) 2020/689
                     
                     
                        28/07/COL z 19. februára 2007 (predchádzajúce rozhodnutie zrušené)
                     
                  
                        Infekcia Brucella melitensis v populáciách oviec a kôz
                     
                     
                        celé územie
                     
                     
                        článok 84 ods. 1 písm. a) bod ii) delegovaného nariadenia (EÚ) 2020/689
                     
                     
                        029/21/COL z 13. apríla 2021 (predchádzajúce rozhodnutie zrušené)
                     
                  
                        Infekcia Mycobacterium tuberculosis complex (M. bovis, M. caprae a M. tuberculosis) (MTBC)
                     
                     
                        celé územie
                     
                     
                        článok 84 ods. 1 písm. b) delegovaného nariadenia (EÚ) 2020/689
                     
                     
                        28/07/COL z 19. februára 2007
                        (predchádzajúce rozhodnutie zrušené)
                     
                  
                        Enzootická bovinná leukóza (EBL)
                     
                     
                        celé územie
                     
                     
                        článok 84 ods. 1 písm. c) delegovaného nariadenia (EÚ) 2020/689
                     
                     
                        28/07/COL z 19. februára 2007
                        (predchádzajúce rozhodnutie zrušené)
                     
                  
                        Infekčná bovinná rinotracheitída (IBR)/infekčná pustulárna vulvovaginitída (IPV)
                     
                     
                        celé územie
                     
                     
                        článok 84 ods. 1 písm. d) delegovaného nariadenia (EÚ) 2020/689
                     
                     
                        159/10/COL z 21. apríla 2010 (predchádzajúce rozhodnutie zrušené)
                     
                  
                        Infekcia vírusom Aujeszkého choroby (ACHV)
                     
                     
                        celé územie
                     
                     
                        článok 84 ods. 1 písm. e) delegovaného nariadenia (EÚ) 2020/689
                     
                     
                        160/10/COL z 21. apríla 2010 (predchádzajúce rozhodnutie zrušené)
                     
                  
                        Infekcia vírusom pseudomoru hydiny bez vakcinácie
                     
                     
                        celé územie
                     
                     
                        článok 84 ods. 1 písm. g) delegovaného nariadenia (EÚ) 2020/689
                     
                     
                        221/96/COL zo 4. decembra 1996 (predchádzajúce rozhodnutie zrušené)
                     
                  
                        Infekcia parazitom Marteilia refringens
                        
                     
                     
                        pásmo: celé pobrežie Nórska s výnimkou uzavretej oblasti v samosprávnej obci Bømlo v kraji Hordaland na juhu Nórska, ktorá je osobitne opísaná v § 2 nórskeho právneho predpisu o kontrolovanej oblasti s cieľom bojovať proti marteilióze mäkkýšov, samosprávna obec Bømlo, Hordaland (FOR-2017-09-08-1377)
                     
                     
                        článok 84 ods. 1 písm. l) delegovaného nariadenia (EÚ) 2020/689
                     
                     
                        18/18/COL z 9. februára 2018 (predchádzajúce rozhodnutie zrušené)
                     
                  
                        Infekcia parazitom Bonamia ostreae
                        
                     
                     
                        pásmo: celé pobrežie Nórska s výnimkou kraja Aust-Agder na juhu Nórska
                     
                     
                        článok 84 ods. 1 písm. k) delegovaného nariadenia (EÚ) 2020/689
                     
                     
                        18/18/COL z 9. februára 2018 (predchádzajúce rozhodnutie zrušené)
                     
                  
                        Infekčná hematopoetická nekróza (IHN)
                     
                     
                        celé územie s výnimkou nórskej časti povodí Grense Jacobselv a rieky Pasvik, riek medzi nimi a prináležiacej pobrežnej oblasti (pásmo)
                     
                     
                        článok 84 ods. 1 písm. i) delegovaného nariadenia (EÚ) 2020/689
                     
                     
                        264/12/COL z 5. júla 2012 (predchádzajúce rozhodnutie zrušené)
                     
                  
                        Vírusová hemoragická septikémia (VHS)
                     
                     
                        celé územie s výnimkou nórskej časti povodí Grense Jacobselv a rieky Pasvik, riek medzi nimi a prináležiacej pobrežnej oblasti (pásmo)
                     
                     
                        článok 84 ods. 1 písm. h) delegovaného nariadenia (EÚ) 2020/689
                     
                     
                        264/12/COL z 5. júla 2012 (predchádzajúce rozhodnutie zrušené)
                     
                  
               
            
                        Eradikačný program
                     
                     
                        Oblasť: celé územie, pásmo alebo kompartment
                     
                     
                        Právny základ
                     
                     
                        Číslo rozhodnutia Dozorného úradu EZVO
                     
                  
                        
                           V súčasnosti bez záznamu
                        
                     
                     
                         
                     
                     
                         
                     
                     
                         
                     
                  Na Islande:
            
                        Štatút bez výskytu choroby alebo štatút bez vakcinácie
                     
                     
                        Oblasť: celé územie alebo pásmo
                     
                     
                        Právny základ
                     
                     
                        Číslo predchádzajúceho alebo nového rozhodnutia Dozorného úradu EZVO
                     
                  
                        Infekčná hematopoetická nekróza (IHN)
                     
                     
                        celé územie
                     
                     
                        článok 84 ods. 1 písm. i) delegovaného nariadenia (EÚ) 2020/689
                     
                     
                        227/04/COL z 9. septembra 2004 a 36/16/COL z 9. februára 2016 (predchádzajúce rozhodnutie zrušené)
                     
                  
               
            
                        Eradikačný program
                     
                     
                        Oblasť: celé územie, pásmo alebo kompartment
                     
                     
                        Právny základ
                     
                     
                        Číslo rozhodnutia Dozorného úradu EZVO
                     
                  
                        
                           V súčasnosti bez záznamu